*ДО КМЕТА НА*

 *ОБЩИНА ЛЕТНИЦА*

 ***Д-р Красимир Джонев***

 *С копие:*

  ***До Общински съвет***

 ***Гр. Летница***

***Народно читалище „Цветан П.Петров-Велко-1905г.”***

***С. Крушуна, общ. Летница, обл. Ловеч***

***ГОДИШЕН ОТЧЕТ***

***За дейността на Народно читалище „Цветан П.Петров-Велко-1905г.”-***

***с. Крушуна***

***за 2022г.***

 Читалищата имат не само богата история в страната ни, но и умението да заемат своето достойно място в духовното пространство. Те осъществяват силна връзка между минало, настояще и бъдеще.

 Ето, че измина още една година от дейността на НЧ „Цветан П.Петров-Велко-1905г.”

През 2022 г. се опитахме да проведем някой празници, включени в културния календар на общината. Превърнахме в традиция празници като Трифон Зарезан, 1-ви март,3-ти март, 8-ми март- международния ден на жената и други.

През 2022 година Трифон Зарезан се отпразнува в залата на кметството от всички лозари в селото с жива музика и празничен обяд.

Трети март- освобождението на България, се отпразнува с изнасяне на рецитал по радиоточката, но за жалост вече много малко хора имат такива.

Празника на жената също се проведе в кметството около 50 човека пак със жива музика и празничен обяд за хората от селото.

Тъй като нямаше още работници към кметството ние им помагахме като ходехме да косим всички градинки в селото. Копаехме рози и където липсваха се засяваха. На центъра до паметника също помогнахме за засяването на теменужки и други видове цветя.

През месец декември се отпразнува Коледа и Нова година - за празника имаше, богата вечерна новогодишна трапеза, тъй като го отпразнувахме вечерта, много музика и танци и разбира се разиграхме и новогодишна томбола. Отпразнувахме го в ресторанта до магазин „Марси“. И тук, искам да благодаря за спонсорството на собственичката на магазина, защото без нея нямаше да се получи нищо.

През 2022 г. продължихме да работим по програма „Глобални библиотеки-България” към фондация „Бил и Мелинда Гейтс”, целта на която е да улесним достъпа на информация и услуги на общността чрез мрежата на обществените библиотеки .

 Всички тези мероприятия бяха отпразнувани съвместно с кметството и пенсионерски клуб с. Крушуна. Няма как да не спомена и спонсорите без които нищо не можем да направим, тъй като бюджета не стига до никъде , затова искам да изкажа благодарност към тях за проявеното разбиране към нас и да продължават по-нататък да ни помагат както досега.

 Председател:……………

 /К. Гацова/